|  |  |
| --- | --- |
|  | “ТАСДИҚЛАЙМАН”  **Ўзбекистон Республикаси давлат активларини бошқариш Агентлиги Навоий вилояти ҳудудий**  **бошқармаси бошлиғи**  **\_\_\_\_\_\_\_\_\_\_\_\_\_ К.Нурмуродов**  **2019 йил “\_\_\_” \_\_\_\_\_\_\_\_\_** |

**Ўзбекистон Республикаси давлат активларини бошқариш агентлиги Навоий вилояти ҳудудий бошқармаси инвестиция мажбуриятларини бажарилиши мониторинги бўлими**

**НИЗОМИ**

**Умумий қоидалар**

1. Ушбу Низом Ўзбекистон Республикаси Президентининг 2019 йил 14 январдаги “Давлат активларини бошқариш, монополияга қарши курашишни тартибга солиш тизимини ва капитал бозорини тубдан такомиллаштириш чора-тадбирлари тўғрисида”ги ПФ-5630-сонли фармони хамда Ўзбекистон Республикаси Президентининг 2019 йил 14 январдаги “Ўзбекистон Республикаси Давлат активларини бошқариш агентлиги фаолиятини ташкил этиш тўғрисида”ги ПҚ-4112-сонли қарори, Ўзбекистон Республикаси Вазирлар Махкамасининг 2019 йил 15 майдаги 404-сон қарори билан тасдиқланган “Ўзбекистон Республикаси давлат активларини бошқариш агентлиги фаолиятини ташкил этиш бўйича чора-тадбирлар тўғрисида”ги Низоми, бошқа ҳуқуқий – меъёрий ҳужжатларига мувофиқ Ўзбекистон Республикаси давлат активларини бошқариш агентлиги Навоий вилояти ҳудудий бошқармасининг инвестиция мажбуриятларини бажарилиши мониторинг бўлимининг (кейинчалик - Бўлим) мақоми, асосий вазифалари, функциялари, ҳуқуқи ва жавобгарлигини белгилайди.

2. Инвестиция мажбуриятлари бажарилиши мониторинги бўлими Ўзбекистон Республикаси давлат активларини бошқариш агентлиги Навоий вилояти ҳудудий бошқармасининг инвестиция мажбуриятлари эвазига ноль харид қийматида давлат мулки объектларини реализация қилиш, инвесторлар томонидан инвестициявий ва ижтимоий мажбуриятларнинг бажарилишини мониторингини юритиш бўйича фаолиятини амалга оширади.

**Бўлимнинг вазифа ва функциялари**

3. Бўлимнинг асосий вазифалари қуйидагилар ҳисобланади:

Давлат мулки объектларини ижтимоий ва инвестиция мажбуриятлари эвазига “ноль” қийматда инвесторларга сотишни ташкил этиш;

Инвесторларга “ноль” қийматда сотилган давлат мулки объектларини доимий мониторингини олиб бориш;

4. Юклатилган топшириқларни бажаришда бўлим қуйидаги функцияларни амалга оширади:

ишчи орган туман (шаҳар) ҳокимликлари, давлат мулки объектини балансда сақловчилар таклифлари асосида ҳудудий танлов комиссиясига давлат мулки объектлари рўйхати бўйича таклифларни киритади;

ҳудудий танлов комиссиясининг йиғилиш баёнларини тайёрлайди, комиссия қарорларини белгиланган тартибда ишросини таъминлаш бўйича ишларни амалга ошириб боради;

давлат мулки объектларини инвестиция мажбуриятлари эвазига “ноль” қийматда олувчи талабгорлардан аризалар қабул қилади, ҳудудлар ва тармоқлар негизида таҳлилий маълумотларни жамлайди;

аввал хусусийлаштирилган корхоналарнинг фаолиятини тиклаш имкониятларини ва фаолияти самарадорлигини ошириш йўлларини таҳлил қилади;

айрим корхоналар бўйича хулосаларни жамлайди, шунингдек аниқ иктисодиёт тармоқлари ва ҳудудларида бизнесни ташкил этишнинг устувор йўналишлари бўйича таклиф ва тавсия беради;

ҳар ой якуни билан хусусийлаштирилган корхоналар фаолияти бўйича туман (шаҳар) Ишчи органлари, солиқ хизмати ва тижорат банклари томонидан тақдим этилган маълумотларни умумлаштиради, таҳлил қилади ва таҳлилий маълумотларни қўмита ва бошқарма раҳбариятига тақдим этади;

Ўзбекистон Республикаси қонунларининг, Ўзбекистон Республикаси Президенти фармонлари, қарорлари, фармойишлари ва топшириқларининг, Хукумат қарорлари хамда Агентлик директорининг топшириқларини бажарилишини таъминлайди;

Вазирлар Махкамасининг 2016 йил 2 мартдаги 62-сон қарори билан тасдиқланган Давлат бошқаруви органлари ва махаллий ижро этувчи хокимият органлари ходимларининг одоб-ахлоқ намунавий қоидаларига мувофиқ ишлаб чиқилган давлат активларини бошқариш агентлигининг 2019 йил 8 апрелдаги “Ўзбекистон Республикаси давлат активларини бошқариш агентлиги тизими ходимларининг Одоб-ахлоқ қоидаларини тасдиқлаш ва коррупцияга қарши курашиш чора-тадбирлари тўрисида”ги 85-П-сонли буйруғи билан тасдиқланган “Одоб-ахлоқ қоидалари”га қатьий риоя амал қилади;

“Коррупцияга қарши курашиш тўғрисида”ги Қонун талабларига асосан бошқармада коррупция ва бошқа қонунбузилишларнинг олдини олиш, бу каби холатларни аниқлаш, уларнинг юзага келишини таъминлаш шартлари ва сабабларини ўрганиш ва тахлил этишга қаратилган чора-тадбирларда иштирок этади.

жисмоний ва юридик шахсларнинг мурожаатларини Ўзбекистон Республикасининг “Жисмоний ва юридик шахларнинг мурожаатлари тўғрисида”ги Қонунда белгиланган муддат ва тартибда кўриб чиқиш бўйича ишлар самарадорлигини оширишни ташкил этиш, аҳоли билан тўғридан тўғри ва очиқ мулоқот ташкил этиш, доимий равишда шахсий қабулларда фуқаролар ва юридик шахслар вакилларини қабул қилади;

Ўзбекистон Республикаси Президентининг Халқ қабулхонасининг жойлардаги қабулхонаси билан ўзаро самарали хамкорликни таъминлаш, Ўзбекистон Республикаси Президентининг 2016 йил 28 декабрдаги ПФ-4904-сонли “Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида”ги Фармонига мувофиқ уларнинг фаолиятида фаол иштирок этиш, Ўзбекистон Республикаси Президентининг Виртуал қабулхонасидан тушаётган жисмоний ва юридик шахсларнинг мурожаатларини ваколат доирасида ўз вақтида ва тўлиқ кўриб чиқилишини таъминлаш;

Давлат сирлари тоифасига кирадиган ва конфеденциал маълумотлар билан ишлашда қонун хужжатлари талабларига риоя этиш;

қонунчиликда белгиланган бошқа функцияларни амалга оширади.

**Бўлимнинг ҳуқуқлари ва жавобгарлиги**

5. Бўлим қуйидаги ҳуқуқларга эга:

бўлимга юклатилган зарурий вазифалар ва функцияларни бажаришда, белгиланган тартибда бошқарманинг бўлимлари ва унинг таркибий бўлинмаларига кирувчи мансабдор шахслардан маълумот ва ҳужжатлар олишга;

ўз ваколатлари доирасида корхона ва объектларни хусусийлаштириш, бошкариш ва тасарруф этиш масалалари бўйича норматив-ҳуқуқий ҳужжатларни ва методик материалларни бажарилишини назорат қилади, шунингдек уларни қўллаш масалалари бўйича тушунтиришлар беради.

давлат бошкарув органларидан, хўжалик бирлашмалари, корхоналар, муассасалар ва ташкилотлардан ўз ваколатига кирувчи масалаларни ҳал этиш учун зарур бўлган материалларни белгиланган тартибда сўраб олади.

амалдаги меҳнат қонунчилигида ва бошқарманинг ички меҳнат тартиби қоидаларида кўзда тутилган барча ҳуқуқлардан фойдаланади.

бўлим ўзига берилган ҳуқуқ ва ваколатлардан Ўзбекистон Республикаси қонунчилигига қатъий риоя этган ҳолда фойдаланади.

6. Бўлим қонунчиликда белгиланган тартибда қуйидагиларга жавобгар:

ушбу Низомда юклатилган вазифа ва функцияларни ўз вақтида сифатли ва самарали бажариш;

бўлим ваколатига кирадиган давлат активларини бошқариш агентлиги, вилоят ҳокимлиги, хамда бошқарманинг топшириқ ва кўрсатмаларини ўз вақтида сифатли ва самарали бажарилишини таъминлаш;

хизмат ахборотини ва иш жараёнида аён бўлган бошқа чекланган фойдаланишдаги маълумотларни ошкор қилинишига ёҳуд ундан ғаразли ва бошқа шахсий мақсадларда фойдаланилишига йўл қўймаслик (инсайдерлик);

ижро ва меҳнат интизомига ҳамда умум қабул қилинган одоб-аҳлоқ меъёрларига сўзсиз риоя қилиш;

бўлимга берилган мулк ва товар-моддий бойликларни асраш ва улардан самарали фойдаланиш;

мазкур Низомда юклатилган вазифа ва функцияларни бажарилишида амалга оширилаётган ҳужжат (хат-ёзишма, текшириш далолатномаси, юқори орган ва раҳбариятга тақдим этиладиган таҳлилий материал, ўрганиш ва мониторинг якунлари бўйича хулоса, буйруқ ва бошқа)ларнинг ишончлилиги, амалдаги қонунчилик ва меъёрий ҳужжатларга тўлиқ мос келишлилигини таъминлаш;

бўлим фаолиятида ўз вақтида замонавий технология ва ресурсларни жалб этиш бўйича таклифлар бериш ва замонавий ахборот-коммуникация технологияларини тадбиқ этиш;

Ўзбекистон Республикаси қонунларининг, Ўзбекистон Республикаси Олий Мажлиси палаталари қарорларининг, Ўзбекистон Республикаси Президентининг фармонлари, қарорлари, фармойишлари ва топшириқларниинг, Хукумат қарорлари ва фармойишларининг, Вазирлар Махкамаси рахбарияти топшириқларининг, Давлат активларини бошқариш агентлиги қарорлари ва фармойишлари, буйруқлари ва топшириқларининг, вилоят хокимлиги қарорлари ва фармойишлари, хат ва топшириқлари, бошқарма бошлиғининг буйруқлари ва топшириқларининг ўз вақтида ва сифатли бажарилиши учун;

Вазирлар Махкамасининг 1999 йил 12 январдаги “Ижро интизомини мустахкамлаш чора-тадбирлари тўғрисида”ги 12-сонли хамда 1999 йил 29 мартдаги 140-сонли қарорлари ижросини таъминлаш;

Бўлим ходимлари ички меҳнат тартиби қоидаларига, меҳнат ва ижро интизомига риоя этиши шарт.

Хизмат юзасидан фойдаланган материалларни ва бошқа тижорат сири ҳисобланган маълумотларни ошкор этган тақдирда қонунчиликда белгиланган тартибда жавобгарликга тортилади.

**Бўлим фаолиятини ташкил этиш**

7. Бўлимнинг тузилмаси, штат бирлиги ва сони ҳудудий бошқарма тузилмасидан келиб чиқиб ишлаб чиқилади ва Агентлик директори томонидан тасдиқланади.

Бўлим бошлиғи бошқарма бошлиғи томонидан Агентлик директори билан келишилган ҳолда лавозимга тайинланади, бошқарма бошлиғи томонидан лавозимидан озод этилади. Навоий вилояти худудий бошқармаси бошлиғига буйсунади.

Бўлим ўз таркибига бўлим бошлиғи, бош мутахассис, етакчи мутахассис, 1-тоифали мутахассисни олади.

Бўлим бошлиғи лавозимига олий иқтисодий билим, давлат ва хўжалик бошқаруви органларида иш стажига эга бўлган шахслар тайинланади.

Агентлик тизимида иш тажрибасига эга бўлган, ушбу тармоқдаги савияси, ташаббускорлиги, ташкилотчилиги ва билимини такомиллаштиришга бўлган ҳаракатини ҳисобга олиб, бўлим бошлиғи лавозимига бошқа олий билим савияси бўлган шахслар ҳам тайинланиши мумкин.

8. Бўлим бошлиғи ўз ваколати доирасида:

бўлим фаолиятини мувофиқлаштиради ва раҳбарликни амалга оширади;

бўлим ходимларига мажбурий бажариш учун кўрсатмалар беради;

бўлимга юклатилган вазифа ва функцияларни ўз вақтида ва сифатли бажаришга жавоб беради, унга берилган ҳуқуқ ва юклатилган мажбуриятларни амалга оширади

бўлимда мавжуд вакант лавозимларга қабул қилинаётган номзодлар бўйича хулоса бериш, ходимларни рағбатлантириш ва уларни интизомий жавобгарликка тортиш юзасидан таклифлар бериш ҳуқуқига эга;

ходимларга нисбатан адолатли бўлиш талаб этилади.

Бўлим бошлиғининг вақтинчалик йўклигида (хизмат сафари, таътил ва бошқа ҳолларда.) унинг вазифасини бўлим бош мутахассиси бажаради.

Бўлим Ўзбекистон Республикаси Конституцияси ва Қонунларига, Ўзбекистон Республикаси Олий мажлиси палаталарининг қарорлари ва бошқа ҳужжатларига, Ўзбекистон Республикаси Президентининг фармонлари, қарорлари ва фармойишларига, Ўзбекистон Республикаси Вазирлар Маҳкамасининг қарорлари ва фармойишларига, идоравий норматив-хуқуқий хужжатларга, Агентлик қарорлари, буйруқлари, худудий бошқарма бошлиғи буйруқлари, шунингдек, ушбу Низомга амал қилади.

Бўлим ўз фаолиятини Ўзбекистон Республикаси Конституцияси ва Қонунларини, Ўзбекистон Республикаси Олий мажлиси палаталарининг қарорлари ва бошқа ҳужжатларини, Ўзбекистон Республикаси Президентининг фармонлари, қарорлари ва фармойишларини, Ўзбекистон Республикаси Вазирлар Маҳкамасининг қарорлари ва фармойишларини, бошқа қонун ҳужжатларини, вазирликлар ва ташкилотларнинг қонунчиликлари ва меъёрий-ҳуқуқий ҳужжатлари, бошқарма бошлиғи тасдиқлаган иш режаси асосида амалга оширади.

**Бошқа тузилмавий бўлинмалар билан ўзаро ишлаш**

9. Бўлим ўз фаолиятини бошқарманинг бошқа тузилмавий бўлинмалари билан биргаликда қуйидаги масалалар бўйича амалга оширади , жумладан:

Кадрлар ва махсус ишлар бош инспектори билан кадрларни тайёрлаш, қайта тайёрлаш ва малакасини ошириш масалалари бўйича;

Юридик бўлим билан ҳужжатларни қонунчиликда белгиланган тартибда тайёрлаш ва бошқа ҳуқуқий масалаларни ечиш бўйича;

бош хисобчи ва хўжалик мудири билан биргаликда моддий-техник таъминот масалалари бўйича;

мурожаатлар билан ишлаш бўйича ва иш юритиш бўйича берилган топшириқларни ўз вақтида ижросини таъминлаш бўйича;

ахборот-коммунакация технологиялари учун масъул ходим билан биргаликда компьютер технологияларидан фойдаланиш, компьютер дастурини ишлаши ва дастурларини янгилаб бориш, ходимларнинг компьютер саводхонлиги бўйича малакасини ошириш масалалари бўйича ва бошқалар.

бошқарманинг бошқа бўлим ва таркибий бўлинмалари билан (ўз йўналиши бўйича, берилган топшириқ ва вазифаларга асосан).